હું તમને સાહેબના નામથી સંબોધતી નથી કારણ તમે વડાપ્રધાન થયા પછી પણ અમને પોતાના લાગો છો, આજે તમે ગુજરાત આવ્યા છો, અને હું અમદાવાદના નારી સંરક્ષણગૃહમાં છુ,હું વાડીયાની વતની છુ, પણ મારૂ હાલનું ઠેકાણુ ઓઢવ નારી સંરક્ષણ ગૃહ છે, વાડીયાનું નામ તો તમે સાંભળ્યુ જ હશે,  પાલનપુરથી થરાદ જવાના રસ્તા ઉપર પાલનપુરથી સીત્તેર કિલોમીટર દુર આવેલુ છે, મારા ગામનું નામ ભલે બદનામ હોય છે, પણ રાત પડતા મારા ગામમાં બહુ નામી લોકો આવે છે, કયારેક લાલ લાઈટવાળી કાર પણ આવે છે, મારૂ કામ ગ્રાહકોને સંતોષ આપવાનું છે, મારી દાદી અને મારી માં પણ આ જ કામ કરતા હતા, કદાચ આવતીકાલે મારી દિકરી થાય તો પણ તેને પણ આ કામ જ કરવુ  પડે.